{"_id":"e17b1ee3ea923b5a865af3af94c3bfb3","slug":"if-anna-hazare-with-aap-then-give-proof-ec-says","type":"story","status":"publish","title_hn":"\u0905\u0928\u094d\u0928\u093e \u0938\u093e\u0925 \u0939\u0948\u0902 \u0924\u094b \u0938\u092c\u0942\u0924 \u0926\u0947 \u2018\u0906\u092a\u2019: \u091a\u0941\u0928\u093e\u0935 \u0906\u092f\u094b\u0917","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}

आम आदमी पार्टी (आप) के अन्ना हजारे को अपने साथ बताने पर चुनाव आयोग ने आपत्ति जताई है। आयोग ने पार्टी से उनके साथ होने का सबूत यानी हजारे का मंजूरी पत्र मांगा है। इस मुद्दे को लेकर सोमवार को प्रशांत भूषण ने दिल्ली के मुख्य निर्वाचन अधिकारी (सीईओ) से मुलाकात की।



दरअसल, आप प्रचार के दौरान एक लघु फिल्म दिखा रही है। इसमें जन लोकपाल को लेकर हुए आंदोलन की तस्वीरें भी शामिल हैं। इसमें अन्ना हजारे अरविंद केजरीवाल के साथ नजर आ रहे हैं।



चुनाव आचार संहिता लागू होने के बाद पार्टी को फिल्म दिखाने के लिए चुनाव आयोग की मीडिया सर्टिफिकेशन एंड मॉनिटरिंग कमेटी (एमसीएमसी) से मंजूरी लेनी होती है।



आप ने भी अपनी फिल्म की मंजूरी के लिए जिला चुनाव कार्यालय में आवेदन किया था। तब कमेटी ने इस बिंदु पर आपत्ति जताते हुए जवाब तलब किया।



आयोग के एक वरिष्ठ अधिकारी के मुताबिक, नोटिस चुनाव आयोग के निर्देश के तहत मांगा गया था। जवाब देने के बाद उचित पाए जाने पर फिल्म दिखाने की मंजूरी मिल जाएगी।



खर्च निगरानी कमेटी के अंकुर गर्ग के मुताबिक, उन्हें किसी का नाम इस्तेमाल करने पर आपत्ति नहीं है। मगर उसके बारे में गलत या भ्रामक सूचना देने पर आपत्ति है।



उधर, सीईओ से मिलने पहुंचे प्रशांत भूषण ने बताया कि चुनाव आचार संहिता के कुछ निर्देश मौलिक अधिकारों का हनन करते हैं। उन्होंने कहा कि अन्ना के ऐतराज जताए बिना आयोग को क्या आपत्ति हो सकती है?